Daniel Niculae luase decizia să demisioneze de la Rapid, așa cum ați aflat în premieră la FANATIK SUPERLIGA. Președintele Rapidului a fost însă anunțat de Dan Șucu că nu va mai continua la echipă.
Horia Ivanovici a dezvăluit ultimele detalii despre situația lui Daniel Niculae: „Sursele noastre Fanatik spun că din păcate pentru Daniel Niculae ieri domnul Șucu i-a urat succes și l-ar fi anunțat că din vară se despart și că el va pleca pe alt drum, iar domnul Șucu pe un alt drum, cu o altă echipă de conducere.
El chiar anunțase prin acel comunicat că o să înceapă curățenia și l-a anunțat că din vară nu va mai fi la Rapid pe nicio funcție. Este pa. Va rămâne un mare rapidist, care va sta alături de echipă”.
Horia Ivanovici a continuat seria dezvăluirilor și a spus cine îl va înlocui pe „Nico”: „Iar în locul lui Daniel Niculae va veni șeful departamentului de scouting, Daniel Sandu, care va fi noul director sportiv. S-ar putea să nu mai existe președinte la Rapid. Există varianta asta.
Dan Șucu are încredere totală în el și îl consideră omul cel mai potrivit pentru această funcție foarte stresantă, care te pune să alergi, să muncești foarte mult, epuizant.
Daniel Niculae este istorie la Rapid. S-a terminat rău această aventură, deși începuse bine pentru el. Asta e viața. În mod sigur el va rămâne lângă echipă chiar dacă în mod sigur nu are un Paște prea fericit”.
Robert Niță nu uită ce a făcut Daniel Niculae pentru Rapid: „Dacă nu era el poate nici domnul Șucu nu ajungea la Rapid. OK, sunt niște rezultate mai puțin bune în momentul de față, dar ceea ce a făcut bine nu îi poate lua nimeni”.
Horia Ivanovici spune însă lucrurilor pe nume: „Nu merge cu sentimentalisme. Ai văzut ce a zis domnul Șucu să nu mai ascundem sub scutul rapidismului. Trebuie oameni profesioniști. Nu merge la infinit doar pentru că ești mare rapidist sau nu știu ce ai făcut la liga a patra. Până la urmă îți trebuie rezultate.
Și mai e ceva. Șucu știe cel mai bine cum e când bagi 7 milioane de euro în transferuri și ești pe același loc ca unul trecut. Din păcate pentru Niculae nu a avut rezultate. Contează atunci când tragi linie.
Bineînțeles i se trage și de la toată povestea în care a picat total nevinovat și eu nu îl acuz cu nimic, dosarul Pyro cu suporterii și așa mai departe. L-a afectat la imagine. E greu să mai ții un președinte care e urmărit penal. El a vrut să fie spectacol și i-a ajutat un pic. Mi se total exagerat ce se întâmplă în jurul lui Daniel Niculae. ”.